જમ્મૂ, 17 જુલાઇ: થોડા દિવસો પહેલાં આર.એસ.સેક્ટરમાં પાકિસ્તાન દ્વારા ઉશ્કેરામણી વિના કરવામાં આવેલા ફાયરિંગમાં એક જવાન શહીદ થયા બાદથી આ બોર્ડર વિસ્તારમાં બંને તરફથી ફાયરિંગ અટકવાનું નામ લેતું જ નથી. ગત 24 કલાક દરમિયાન પાકિસ્તાન દ્વારા ત્રણ વખત યુદ્ધ વિરામનું ઉલ્લંઘન કરવામાં આવ્યું છે. અત્રે ઉલ્લેખનીય છે કે ગઇકાલે કારણ વિના પાકિસ્તાન તરફથી કરવામાં આવેલ ગોળીબારમાં એક જવાન સહિત કુલ ચાર જવાન અને ચાર શ્રમિકો ઘાયલ થયા હતા. ઘાયલ જવાનોમાંથી એક હોસ્પિટલ જતાં રસ્તામાં દમ તોડી દિધો હતો.